title: 2009/197/EY: Euroopan parlamentin päätös 22. huhtikuuta 2008 vastuuvapauden myöntämisestä Euroopan elin- ja työolojen kehittämissäätiön talousarvion toteuttamisesta varainhoitovuonna 2006

text:
               31.3.2009

               FI

               Euroopan unionin virallinen lehti

               L 88/93

         EUROOPAN PARLAMENTIN PÄÄTÖS
   22. huhtikuuta 2008
   vastuuvapauden myöntämisestä Euroopan elin- ja työolojen kehittämissäätiön talousarvion toteuttamisesta varainhoitovuonna 2006
   (2009/197/EY)
   EUROOPAN PARLAMENTTI, joka
   ottaa huomioon Euroopan elin- ja työolojen kehittämissäätiön lopullisen tilinpäätöksen varainhoitovuodelta 2006 (1),
   ottaa huomioon tilintarkastustuomioistuimen kertomuksen Euroopan elin- ja työolojen kehittämissäätiön tilinpäätöksestä varainhoitovuodelta 2006 sekä säätiön vastaukset (2),
   ottaa huomioon neuvoston 12. helmikuuta 2008 antaman suosituksen (5843/2008 — C6–0084/2008),
   ottaa huomioon EY:n perustamissopimuksen ja erityisesti sen 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
   ottaa huomioon Euroopan elin- ja työolojen kehittämissäätiön luomisesta 26. toukokuuta 1975 annetun neuvoston asetuksen (ETY) N:o 1365/75 (4) ja erityisesti sen 16 artiklan,
   ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön sekä työllisyyden ja sosiaaliasioiden valiokunnan lausunnon (A6–0111/2008),

               1.

               myöntää Euroopan elin- ja työolojen kehittämissäätiön johtajalle vastuuvapauden säätiön talousarvion toteuttamisesta varainhoitovuonna 2006;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan elin- ja työolojen kehittämissäätiön johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Harald RØMER

      (1)  EUVL C 261, 31.10.2007, s. 60.

      (2)  EUVL C 309, 19.12.2007, s. 116.

      (3)  EYVL L 248, 16.9.2002, s. 1.

      (4)  EYVL L 139, 30.5.1975, s. 1.

      (5)  EYVL L 357, 31.12.2002, s. 72.
    ---documentbreak---

               31.3.2009

               FI

               Euroopan unionin virallinen lehti

               L 88/94

         EUROOPAN PARLAMENTIN PÄÄTÖSLAUSELMA
   22. huhtikuuta 2008
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan elin- ja työolojen kehittämissäätiön talousarvion toteuttamisesta varainhoitovuonna 2006
   EUROOPAN PARLAMENTTI, joka
   ottaa huomioon Euroopan elin- ja työolojen kehittämissäätiön lopullisen tilinpäätöksen varainhoitovuodelta 2006 (1),
   ottaa huomioon tilintarkastustuomioistuimen kertomuksen Euroopan elin- ja työolojen kehittämissäätiön tilinpäätöksestä varainhoitovuodelta 2006 sekä säätiön vastaukset (2),
   ottaa huomioon neuvoston 12. helmikuuta 2008 antaman suosituksen (5843/2008 — C6–0084/2008),
   ottaa huomioon EY:n perustamissopimuksen ja erityisesti sen 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
   ottaa huomioon Euroopan elin- ja työolojen kehittämissäätiön luomisesta 26. toukokuuta 1975 annetun neuvoston asetuksen (ETY) N:o 1365/75 (4) ja erityisesti sen 16 artiklan,
   ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön sekä työllisyyden ja sosiaaliasioiden valiokunnan lausunnon (A6–0111/2008),

               A.

               ottaa huomioon, että tilintarkastustuomioistuin on saanut riittävän varmuuden siitä, että varainhoitovuoden 2006 tilit ovat luotettavat ja tilien perustana olevat toimet ovat lailliset ja asianmukaiset,

               B.

               ottaa huomioon, että parlamentti myönsi 24. huhtikuuta 2007 Euroopan elin- ja työolojen kehittämissäätiön johtajalle vastuuvapauden säätiön talousarvion toteuttamisesta varainhoitovuonna 2005 (6) ja päätökseen liitetyssä päätöslauselmassa muun muassa

                           —

                           kehotti säätiötä kiinnittämään enemmän huomiota siihen, että vuonna 2005 maksusitoumuksista siirrettiin huomattava osa seuraavalle varainhoitovuodelle: hallintomenoihin tarkoitetuista määrärahoista (osasto II) 37 prosenttia ja toimintamenoihin tarkoitetuista määrärahoista (osasto III) 44 prosenttia,

                           —

                           kehotti säätiötä esittämään työohjelman, jossa sen päämääriin pyrkiminen ilmaistaan mitattavissa olevana toimintana,

                           —

                           ilmaisi huolensa siitä, että vuonna 2005 ei ollut olemassa kattavaa asiakirjaa, joka sisältäisi säätiön toimintojen taloudellisiin ja operatiivisiin näkökohtiin liittyvän riskianalyysin, sekä siitä, että menettelyt, jotka tulojen ja menojen hyväksyjät ovat ottaneet käyttöön tilinpitäjälle toimitettavien taloudellisten tietojen oikeellisuuden ja kattavuuden varmistamiseksi, oli validoitu ainoastaan tietoteknisten näkökohtien osalta,

         Yleiset huomautukset, jotka koskevat EU:n virastoihin liittyviä yleisluonteisia kysymyksiä ja ovat näin merkityksellisiä myös kunkin viraston vastuuvapausmenettelyn kannalta

               1.

               toteaa, että tilintarkastustuomioistuimen tarkastamien 24 viraston ja muun hajautetun erillisviraston talousarvioiden kokonaismäärä vuonna 2006 oli 1 080,5 miljoonaa euroa (suurin oli Euroopan jälleenrakennusviraston talousarvio, 271 miljoonaa euroa, ja pienin Euroopan poliisiakatemian (CEPOL) talousarvio, viisi miljoonaa euroa);

               2.

               huomauttaa, että tilintarkastuksen ja nyt vastuuvapausmenettelyn kohteena olevien EU:n virastojen joukkoon kuuluu perinteisten sääntelyvirastojen lisäksi myös toimeenpanovirastoja, jotka on perustettu toteuttamaan tiettyjä ohjelmia, ja että menettely ulotetaan lähitulevaisuudessa koskemaan myös julkisen ja yksityisen sektorin kumppanuutena perustettuja yhteisyrityksiä (yhteiset teknologia-aloitteet);

               3.

               panee parlamentin osalta merkille, että vastuuvapausmenettelyn piiriin kuuluvien virastojen lukumäärä on kehittynyt seuraavasti: varainhoitovuonna 2000: 8; 2001: 10; 2002: 11; 2003: 14; 2004: 14; 2005: 16; 2006: 20 sääntelyvirastoa ja 2 toimeenpanovirastoa (joihin ei ole laskettu mukaan kahta virastoa, joiden tilit Euroopan tilintarkastustuomioistuin tarkastaa mutta jotka kuuluvat sisäisen vastuuvapausmenettelyn piiriin);

               4.

               toteaa näin ollen, että tarkastus- ja vastuuvapausmenettelystä on tullut raskas ja kohtuuton suhteessa virastojen ja hajautettujen erillisvirastojen talousarvioiden suhteelliseen osuuteen; kehottaa asiasta vastaavaa valiokuntaa tarkastelemaan vastuuvapausmenettelyä laajasti uudelleen virastojen ja hajautettujen erillisvirastojen suhteen yksinkertaisemman ja rationaalisemman lähestymistavan laatimiseksi ottaen huomioon, että virastojen määrä kasvaa jatkuvasti ja että niistä jokainen tarvitsee tulevina vuosina erillisen vastuuvapautta koskevan mietinnön;

         Periaatteelliset huomautukset

               5.

               vaatii komissiota esittämään ennen uuden viraston perustamista tai olemassa olevan viraston uudistamista selkeät selvitykset seuraavista tekijöistä: viraston tyyppi, viraston tavoitteet, sisäinen hallintorakenne, tuotteet, palvelut, keskeiset menettelyt, kohderyhmä, viraston asiakkaat ja sidosryhmät, muodolliset suhteet ulkopuolisiin toimijoihin, talousarviovastuu, varainhoidon suunnittelu sekä henkilöstö ja henkilöstöpolitiikka;

               6.

               esittää, että kunkin viraston on noudatettava vuosittaista tulossopimusta, jonka asianomainen virasto ja asiasta vastaava pääosasto ovat laatineet ja jonka olisi sisällettävä tulevan vuoden päätavoitteet, rahoituskehys sekä selkeät indikaattorit tuloksen mittaamiseksi;

               7.

               vaatii, että tilintarkastustuomioistuin tai muu riippumaton tilintarkastaja tarkastaa virastojen toiminnan säännöllisesti (ja tapauskohtaisesti); katsoo, että tarkastusta ei pitäisi rajoittaa varainhoidon perinteisiin osatekijöihin ja julkisten varojen asianmukaiseen käyttöön vaan tarkastuksen olisi katettava myös hallinnon vaikuttavuus ja tehokkuus ja siinä olisi esitettävä arvostelu kunkin viraston varainhoidosta;

               8.

               katsoo, että tekniset vähennykset olisi tehtävä avoimina olevien virkojen perusteella, jos virasto yliarvioi jatkuvasti omat budjettitarpeensa; katsoo tämän johtavan pitkällä aikavälillä siihen, että virastoilla on vähemmän käyttötarkoitukseensa sidottuja tuloja, mikä samalla merkitsee hallintokustannusten vähenemistä;

               9.

               pitää vakavana ongelmana, että useita virastoja arvostellaan muun muassa julkisia hankintoja koskevien sääntöjen, varainhoitoasetuksen ja henkilöstösääntöjen noudattamatta jättämisestä; katsoo tämän johtuvan lähinnä siitä, että useimmat säännökset ja varainhoitoasetus on räätälöity isommille toimielimille ja että useimmilla pienillä virastoilla ei ole tarvittavia vähimmäisresursseja näiden sääntelyvaatimusten toteuttamista varten; pyytää sen vuoksi komissiota pyrkimään nopeaan ratkaisuun, jolla tehokkuutta parannetaan ryhmittämällä yhteen eri virastojen hallinnolliset toiminnot tällaisten vähimmäisresurssien saavuttamiseksi (virastojen toimintaa sääntelevät perusasetukset ja niiden talousarvion riippumattomuus huomioon ottaen), tai laatimaan kiireellisesti virastoja koskevat erityiset säännöt (erityisesti täytäntöönpanosäännöt), joiden avulla ne voivat noudattaa vaatimuksia täysimääräisesti;

               10.

               vaatii, että laatiessaan alustavaa talousarvioesitystä komissio ottaa huomioon kunkin viraston tulokset talousarvion toteuttamisessa aikaisempina vuosina, erityisesti vuonna n-1, ja tarkistaa asianomaisen viraston pyytämiä määrärahoja sen mukaisesti; pyytää asiasta vastaavaa valiokuntaansa kunnioittamaan mainittua tarkistamista, ja jos komissio ei tarkista määrärahoja, tarkistamaan itse kyseisiä määrärahoja siten, että ne ovat sellaisella todenmukaisella tasolla, joka vastaa asianomaisen viraston hyödyntämiskykyä ja täytäntöönpanovalmiuksia;

               11.

               muistuttaa kehottaneensa varainhoitovuotta 2005 koskeneen vastuuvapauspäätöksensä yhteydessä komissiota esittämään viiden vuoden välein selvityksen kunkin toiminnassa olevan erillisviraston tuottamasta lisäarvosta; kehottaa kaikkia asianomaisia toimielimiä toteuttamaan tarvittavat toimet, jos jonkin erillisviraston ei todeta tuottavan lisäarvoa, ja muuttamaan kyseisen erillisviraston tehtävää tai lakkauttamaan viraston; panee merkille, että vuonna 2007 komissio ei toteuttanut yhtäkään arviointia; kehottaa, komissiota esittämään vähintään viisi tällaista arviointia ennen varainhoitovuotta 2007 koskevan vastuuvapauden myöntämistä alkaen vanhimmista virastoista;

               12.

               katsoo, että tilintarkastustuomioistuimen suositukset olisi pantava täytäntöön viipymättä ja että virastoille olisi maksettava tukia suhteessa niiden todellisiin käteisvarojen tarpeisiin; katsoo lisäksi, että yleiseen varainhoitoasetukseen tehtävät muutokset olisi sisällytettävä virastoja koskevaan varainhoidon puiteasetukseen ja kunkin viraston erityiseen varainhoitoasetukseen;

         Raportointitietojen esittäminen

               13.

               toteaa, että virastojen kesken ei ole olemassa vakiolähestymistapaa siihen, kuinka virastot esittelevät toimintansa kyseisen varainhoitovuoden ajalta sekä tilinsä ja kertomukset talousarvio- ja varainhallinnosta, eikä siihen, olisiko viraston johtajan laadittava tarkastuslausuma; panee merkille, että kaikki virastot eivät ole erottaneet selvästi toisistaan a) viraston työn esittelyä kansalaisille ja b) teknistä raportointia talousarvio- ja varainhallinnosta;

               14.

               toteaa, että vaikka komission ohjeissa toimintakertomusten laatimisesta ei nimenomaisesti vaadita virastoja laatimaan tarkastuslausumaa, monet johtajat ovat kuitenkin tehneet niin vuoden 2006 osalta, ja yhdessä tapauksessa lausuma sisältää tärkeän varauman;

               15.

               palauttaa mieliin 12. huhtikuuta 2005 antamansa päätöslauselman (7) 23 kohdan, jossa se pyysi virastojen johtajia liittämään vastedes vuotuiseen toimintakertomukseensa, joka esitetään yhdessä taloutta ja hallintoa koskevien tietojen kanssa, lausuman toimien laillisuudesta ja asianmukaisuudesta, joka on samanlainen kuin komission pääjohtajien allekirjoittamat lausumat;

               16.

               kehottaa komissiota muuttamaan ohjeitaan virastoille vastaavasti;

               17.

               esittää lisäksi, että komissio tekisi yhteistyötä virastojen kanssa ja pyrkisi laatimaan yhtenäisen, kaikkiin virastoihin ja hajautettuihin erillisvirastoihin sovellettavan mallin, jossa erotetaan selvästi toisistaan

                           —

                           suurelle yleisölle tarkoitettu vuosikertomus elimen toimista, työstä ja saavutuksista,

                           —

                           tilinpäätös ja selvitys talousarvion toteuttamisesta,

                           —

                           komission pääjohtajien toimintakertomusten kaltainen toimintakertomus,

                           —

                           viraston johtajan allekirjoittama tarkastuslausuma sekä mahdolliset varaumat tai huomiot, joihin johtaja pitää tarpeellisena kiinnittää vastuuvapauden myöntävän viranomaisen huomiota;

         Tilintarkastustuomioistuimen yleiset havainnot

               18.

               panee merkille tilintarkastustuomioistuimen havainnon (vuosikertomuksen 10.29 kohta (8), että komission yhteisön talousarviosta suorittamien avustusten kohdentaminen ei pohjaudu riittävän perusteltuihin arvioihin virastojen käteisvarojen tarpeesta ja että tämän vuoksi, ja seuraavaan varainhoitovuoteen siirrettyjen määrärahojen määrästä johtuen, virastoilla on hallussaan huomattavan paljon käteisvaroja; panee merkille myös tilintarkastustuomioistuimen suosituksen, että virastoille olisi suoritettava avustuksia suhteessa niiden todellisiin käteisvarojen tarpeisiin;

               19.

               panee merkille, että neljätoista virastoa ei ollut vielä vuoden 2006 loppuun mennessä ottanut käyttöön ABAC-kirjanpitojärjestelmää (vuosikertomuksen 10.31 kohdan alaviite);

               20.

               panee merkille tilintarkastustuomioistuimen huomautuksen (vuosikertomuksen 1.25 kohta), jonka mukaan jotkin virastot kirjaavat käyttämättä jääneisiin lomapäiviin liittyvän menojäämän; toteaa, että tilintarkastustuomioistuin on hyväksynyt varauksin tarkastuslausuman kolmen viraston osalta (Euroopan ammatillisen koulutuksen kehittämiskeskus (Cedefop), Euroopan poliisiakatemia (CEPOL) ja Euroopan rautatievirasto) varainhoitovuoden 2006 osalta (vuonna 2005: Cedefop, Euroopan elintarviketurvallisuusviranomainen, Euroopan jälleenrakennusvirasto);

         Sisäinen tarkastus

               21.

               palauttaa mieliin, että varainhoitoasetuksen 185 artiklan 3 kohdan mukaan komission sisäinen tarkastaja on myös yhteisön talousarviosta avustusta saavien sääntelyvirastojen sisäinen tarkastaja; huomauttaa, että sisäinen tarkastaja antaa kertomukset kunkin viraston johtokunnalle ja johtajalle;

               22.

               kiinnittää huomiota sisäisen tarkastuksen vuosikertomukseen vuodelta 2006 sisältyvään varaumaan, joka kuuluu seuraavasti:

         ”Komission sisäinen tarkastaja ei henkilöstöresurssien puutteen takia pysty täyttämään asianmukaisesti varainhoitoasetuksen 185 artiklassa säädettyä velvollisuuttaan yhteisön elinten sisäisenä tarkastajana.”;

               23.

               panee kuitenkin merkille sisäisen tarkastajan vuoden 2006 toimintakertomukseen sisältyvän huomautuksen, jonka mukaan vuodesta 2007 lähtien komission sisäisen tarkastuksen osastolle myönnettyjen lisähenkilöstöresurssien myötä kaikissa toiminnassa olevissa sääntelyvirastoissa tehdään sisäinen tarkastus vuosittain;

               24.

               panee merkille, että niiden sääntely- ja toimeenpanovirastojen ja yhteisyritysten lukumäärä, jotka sisäisen tarkastuksen on tarkastettava varainhoitoasetuksen 185 artiklan mukaisesti, kasvaa jatkuvasti; kehottaa komissiota tiedottamaan parlamentin asiasta vastaavalle valiokunnalle, onko sisäisellä tarkastuksella käytettävissään riittävästi henkilöstöresursseja suorittamaan vuotuisen tarkastuksen kaikissa näissä elimissä tulevina vuosina;

               25.

               huomauttaa, että asetuksen (EY, Euratom) N:o 2343/2002 72 artiklan 5 kohdan mukaisesti kunkin viraston on toimitettava vuosittain vastuuvapauden myöntävälle viranomaiselle ja komissiolle johtajan laatima kertomus, jossa on yhteenveto sisäisen tarkastajan tekemien tarkastusten määrästä ja tyypistä, annetuista suosituksista ja näiden suositusten johdosta toteutetuista jatkotoimista; pyytää virastoja ilmoittamaan, onko näin toimittu, ja jos on, niin millä tavoin asia on hoidettu;

               26.

               panee merkille, mitä tulee etenkin pienten virastojen valmiuteen toteuttaa sisäisiä tarkastuksia, sisäisen tarkastajan Euroopan parlamentin asiasta vastaavalle valiokunnalle 14. syyskuuta 2006 tekemän ehdotuksen, jonka mukaan olisi sallittava, että pienet virastot toteuttavat sisäisen tarkastuksen ostopalveluna yksityiseltä sektorilta;

         Virastojen arviointi

               27.

               palauttaa mieliin parlamentin, neuvoston ja komission yhteisen lausuman (9), josta sovittiin neuvottelumenettelyssä ennen 13. heinäkuuta 2007 pidettyä ECOFIN-neuvoston kokousta ja jossa pyydettiin toimittamaan i) luettelo virastoista, joiden tilit komissio aikoo tarkastaa ja ii) luettelo virastoista, joiden tilit on jo tarkastettu, sekä yhteenveto tärkeimmistä havainnoista;

         Kurinpitomenettelyt

               28.

               toteaa, että kokonsa vuoksi yksittäisille virastoille on vaikeaa perustaa tilapäisiä kurinpitolautakuntia, jotka koostuvat sopivaa uravaihetta edustavista henkilöstön jäsenistä, ja että komission tutkinta- ja kurinpitoelimellä (IDOC) ei ole toimivaltaa virastojen suhteen; kehottaa virastoja harkitsemaan virastojen välisen kurinpitolautakunnan perustamista;

         Luonnos toimielinten väliseksi sopimukseksi

               29.

               palauttaa mieliin komission esittämän luonnoksen toimielinten väliseksi sopimukseksi Euroopan unionin sääntelyvirastojen toimintakehyksestä (KOM(2005) 59), jonka tarkoituksena oli vahvistaa Euroopan unionin sääntelyvirastojen perustamista, rakennetta, toimintaa, arviointia ja valvontaa koskeva horisontaalinen kehys; pitää luonnosta asianmukaisena aloitteena pyrittäessä järkeistämään virastojen perustamista ja toimintaa; panee merkille komission hallintosaavutuksista vuonna 2006 laaditussa yhteenvedossa esitetyn toteamuksen (KOM(2007) 274, 3.1 luku), että vaikka neuvottelut keskeytyivät ehdotuksen julkaisemisen jälkeen, vuoden 2006 lopulla asiasta käynnistettiin uudelleen keskustelu neuvostossa; pitää valitettavana, että hyväksymisen suhteen ei ole pystytty edistymään enempää;

               30.

               panee tästä syystä tyytyväisenä merkille komission lupauksen, että se esittää tiedonannon sääntelyvirastojen tulevaisuudesta vuoden 2008 aikana;

         Omarahoitteiset virastot

               31.

               palauttaa mieliin, että kahdessa omarahoitteisessa virastossa hallintoneuvosto myöntää vastuuvapauden viraston johtajalle; panee merkille kummankin viraston merkittävät yhteenlasketut ylijäämät, jotka ovat kertyneet maksuista saatavista tuloista ja siirtyneet edellisiltä vuosilta:

                           —

                           sisämarkkinoilla toimivan yhdenmukaistamisviraston käteisvarat ja muut rahavarat: 281 miljoonaa euroa (10),

                           —

                           yhteisön kasvilajikeviraston käteisvarat ja muut rahavarat: 18 miljoonaa euroa (11);

         Erityiset huomautukset

               32.

               panee merkille, että tilintarkastustuomioistuin havaitsi, että myös varainhoitovuonna 2006 siirrettiin runsaasti määrärahoja seuraavalle varainhoitovuodelle (43 prosenttia hallintomenoihin tarkoitetuista määrärahoista (II osasto) ja 45 prosenttia toimintamenoihin tarkoitetuista määrärahoista (III osasto));

               33.

               kiinnittää huomiota siihen, että vaikka tilintarkastustuomioistuin vahvisti, että varainhoitovuosi 2006 oli säätiön osalta kaikilta olennaisilta osiltaan sääntöjen mukainen, havaittiin eräitä sääntöjenvastaisuuksia, jotka liittyivät erityisesti talousarvion vuotuisuussääntöön, kahteen hankintasopimukseen ja eräiden kokonaan vuonna 2007 maksettavien määrien ottamiseen vuoden 2006 talousarvioon sekä virkamiesten valintaperusteiden noudattamatta jättämiseen, ja näistä jäi epäilys, että menettelyissä ei ehkä huolehdittu avoimuudesta ja syrjimättömyydestä;

               34.

               panee merkille tilintarkastustuomioistuimen esittämän arvostelun siitä, että valintalautakunnat eivät päättäneet valintaperusteista palvelukseenottomenettelyjen alussa eivätkä määritelleet niitä avointa virkaa tai tointa koskevan ilmoituksen mukaisesti, sekä säätiön vastauksen, että kaikissa näissä ilmoituksissa mainitaan nyt selvästi, onko kokeissa onnistuminen edellytys menestymiselle kilpailussa;

               35.

               panee merkille, että säätiön taseeseen sisältyy maata ja kiinteistöjä 1,8 miljoonan euron arvosta (vaikka vuoden 1992 rakennuskustannukset olivat 7,2 miljoonaa euroa) ja 4,09 miljoonan euron kertynyt ylijäämä;

               36.

               panee merkille säätiön vuosikertomuksesta 2006, että säätiö perusti vuonna 2006 hankehallinnan järjestelmän organisaation tehokkuuden parantamiseksi avoimuutta lisäämällä ja resurssien käytön koordinointia parantamalla ja että tehokkuutta pyrittiin lisäämään myös ottamalla käyttöön tulosseurantajärjestelmä; toteaa lisäksi, että hankintajärjestelmää laajennettiin joustavuuden lisäämiseksi;

               37.

               panee edelleen merkille, että säätiö käynnisti vuonna 2006 vuosien 2001–2004 työohjelman jälkiarvioinnin sekä säätiön meneillään olevan työn tiettyjen näkökohtien väliarvioinnin tarkoituksenaan määrittää organisaation vaikutus, lisäarvo ja tehokkuus; pyytää, että sille tiedotetaan arvioinnin tuloksista.

      (1)  EUVL C 261, 31.10.2007, s. 60.

      (2)  EUVL C 309, 19.12.2007, s. 116.

      (3)  EYVL L 248, 16.9.2002, s. 1.

      (4)  EYVL L 139, 30.5.1975, s. 1.

      (5)  EYVL L 357, 31.12.2002, s. 72.

      (6)  EUVL L 187, 15.7.2008, s. 85.

      (7)  Euroopan parlamentin päätöslauselma, joka sisältää huomautukset päätökseen myöntää vastuuvapaus Euroopan elin- ja työolojen kehittämissäätiön johtajalle talousarvion toteuttamisesta varainhoitovuonna 2003 (EUVL L 196, 27.7.2005, s. 75).

      (8)  EUVL C 273, 15.11.2007, s. 1.

      (9)  Neuvoston asiakirja DS 605/1/07 Rev1.

      (10)  Kertomus sisämarkkinoilla toimivan yhdenmukaistamisviraston tilinpäätöksestä varainhoitovuodelta 2006 ja viraston vastaukset (EUVL C 309, 19.12.2007, s. 141).

      (11)  Kertomus yhteisön kasvilajikeviraston tilinpäätöksestä varainhoitovuodelta 2006 sekä viraston vastaukset (EUVL C 309, 19.12.2007, s. 135).


title: 2010/322/YUTP: Neuvoston päätös 2010/322/YUTP, annettu 8 päivänä kesäkuuta 2010 , Kosovossa toteutettavasta Euroopan unionin oikeusvaltio-operaatiosta (EULEX KOSOVO) hyväksytyn yhteisen toiminnan 2008/124/YUTP muuttamisesta ja sen voimassaolon jatkamisesta

text:
               11.6.2010

               FI

               Euroopan unionin virallinen lehti

               L 145/13

         NEUVOSTON PÄÄTÖS 2010/322/YUTP,
   annettu 8 päivänä kesäkuuta 2010,
   Kosovossa toteutettavasta Euroopan unionin oikeusvaltio-operaatiosta (EULEX KOSOVO) hyväksytyn yhteisen toiminnan 2008/124/YUTP (1) muuttamisesta ja sen voimassaolon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan ja 43 artiklan 2 kohdan,
   sekä katsoo seuraavaa:

               (1)

               Neuvosto hyväksyi 4 päivänä helmikuuta 2008 yhteisen toiminnan 2008/124/YUTP (2). Yhteistä toimintaa sovelletaan 14 päivään kesäkuuta 2010.

               (2)

               Neuvosto hyväksyi 9 päivänä kesäkuuta 2009 yhteisen toiminnan 2009/445/YUTP (3), jolla muutettiin yhteistä toimintaa 2008/124/YUTP siten, että rahoitusohjetta korotettiin operaatioon liittyvien menojen kattamiseksi yhteisen toiminnan 2008/124/YUTP voimassaolon päättymiseen asti.

               (3)

               Poliittisten ja turvallisuusasioiden komitea suositteli 28 päivänä toukokuuta 2010 yhteisen toiminnan 2008/124/YUTP voimassaolon jatkamista kahdella vuodella ja 265 000 000 euron suuruisen rahoitusohjeen jatkamista 14 päivään lokakuuta 2010.

               (4)

               EULEX KOSOVO -operaation johtamis- ja valvontajärjestely ei saisi vaikuttaa talousarvion toteuttamista koskeviin operaation johtajan sopimusvelvoitteisiin Euroopan komissiota kohtaan.

               (5)

               EULEX KOSOVO -operaatio toteutetaan tilanteessa, joka saattaa huonontua ja joka voisi vaikuttaa haitallisesti Euroopan unionista tehdyn sopimuksen 21 artiklassa määrättyihin yhteisen ulko- ja turvallisuuspolitiikan tavoitteisiin.

               (6)

               Yhteinen toiminta 2008/124/YUTP olisi muutettava,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan yhteinen toiminta 2008/124/YUTP seuraavasti:

               1)

               Korvataan 7 artiklan 2 kohta seuraavasti:
               ”2.   Siviilioperaation komentaja vastaa poliittisten ja turvallisuusasioiden komitean, jäljempänä ’PTK’, poliittisen valvonnan ja strategisen johdon alaisena ja unionin ulko- ja turvallisuuspolitiikan korkean edustajan, jäljempänä ’korkea edustaja’, yleisen toimivallan alaisuudessa EULEX KOSOVOn strategisen tason johtamisesta ja valvonnasta.”;

               2)

               Korvataan 9 artiklan 3, 4 ja 5 kohta seuraavasti:
               ”3.   EULEX KOSOVO voi myös ottaa palvelukseen sopimussuhteista kansainvälistä siviilihenkilöstöä ja paikallista henkilöstöä tarpeen mukaan, jos tarvittavista tehtävistä ei huolehdi jäsenvaltioiden lähettämä henkilöstö. Jos pätevää henkilöstöä ei ole saatavissa jäsenvaltioista, voidaan osallistuvien kolmansien maiden kansalaisia poikkeuksellisesti ja asianmukaisesti perustelluissa tapauksissa ottaa tarvittaessa palvelukseen sopimussuhteisesti.
               4.   Kaikkien henkilöstöön kuuluvien on hoidettava tehtävänsä ja toimittava operaation edun mukaisesti. Henkilöstön on noudatettava neuvoston turvallisuussääntöjen vahvistamisesta 19 päivänä maaliskuuta 2001 tehdyssä neuvoston päätöksessä 2001/264/EY (4) vahvistettuja turvallisuutta koskevia periaatteita ja vähimmäisvaatimuksia.

               3)

               Korvataan 11 artiklan 2, 3 ja 4 kohta seuraavasti:
               ”2.   PTK vastaa EULEX KOSOVOn poliittisesta valvonnasta ja strategisesta johdosta neuvoston ja korkean edustajan alaisuudessa.
               3.   Kuten myös 7 artiklassa on säädetty, siviilioperaation komentaja on PTS:n poliittisen valvonnan ja strategisen johdon alaisena sekä korkean edustajan yleisen toimivallan alaisuudessa EULEX KOSOVOn strategisen tason komentaja ja antaa siinä ominaisuudessa operaation johtajalle ohjeita, neuvoja ja teknistä tukea.
               4.   Siviilioperaation komentaja raportoi neuvostolle korkean edustajan kautta.”.

               4)

               Korvataan 12 artiklan 1 ja 2 kohta seuraavasti:
               ”1.   PTK huolehtii EULEX KOSOVOn poliittisesta valvonnasta ja strategisesta johdosta neuvoston ja korkean edustajan alaisuudessa.
               2.   Neuvosto valtuuttaa PTS:n tekemään asiaankuuluvat päätökset Euroopan unionista tehdyn sopimuksen 38 artiklan kolmannen kohdan mukaisesti. Valtuutukseen sisältyvät valtuudet muuttaa operaatiosuunnitelmaa ja johtamisjärjestelyä. Siihen sisältyvät myös valtuudet tehdä myöhemmässä vaiheessa operaation johtajan nimitystä koskevia päätöksiä. Neuvosto päättää korkean edustajan suosituksesta EULEX KOSOVOn tavoitteista ja sen päättämisestä.”.

               5)

               Korvataan 13 artiklan 4 kohta seuraavasti:
               ”4.   Kolmansien valtioiden osallistumista koskevat yksityiskohtaiset järjestelyt vahvistetaan Euroopan unionista tehdyn sopimuksen 37 artiklassa ja Euroopan unionin toiminnasta tehdyn sopimuksen 218 artiklassa määrättyjen menettelyjen mukaisesti tehtävässä sopimuksessa. Jos Euroopan unioni ja kolmas valtio ovat tehneet sopimuksen tällaisen kolmannen valtion EU:n kriisinhallintaoperaatioihin osallistumista koskevista puitteista, tällaisen sopimuksen määräyksiä sovelletaan EULEX KOSOVOon.”.

               6)

               Korvataan 16 artiklan 1 ja 2 kohta seuraavasti:
               ”1.   EULEX KOSOVOon liittyviin menoihin tarkoitettu rahoitusohje 14 päivään lokakuuta 2010 saakka on 265 000 000 euroa.
               Neuvosto päättää EULEX KOSOVOn rahoitusohjeesta seuraavien kausien osalta.
               2.   Kaikkia menoja hallinnoidaan EU:n yleiseen talousarvioon sovellettavien sääntöjen ja menettelyjen mukaisesti.”.

               7)

               Poistetaan 17 artikla.

               8)

               Korvataan 18 artikla seuraavasti:
               ”18 artikla
               Turvallisuusluokiteltujen tietojen luovuttaminen
               1.   Korkealla edustajalla on valtuudet luovuttaa EU:n turvallisuusluokiteltuja tietoja ja EULEX KOSOVOa varten laadittuja asiakirjoja Yhdistyneille kansakunnille, Natolle/KFOR-joukoille ja tähän yhteiseen toimintaan osallistuville muille kolmansille osapuolille niitä kutakin vastaavaan turvallisuusluokittelutasoon asti päätöksen 2001/264/EY mukaisesti. Tämän helpottamiseksi laaditaan paikallisia teknisiä järjestelyjä.
               2.   Jos kyseessä on tarkasti määritelty ja välitön operatiivinen tarve, korkealla edustajalla on lisäksi valtuudet luovuttaa päätöksen 2001/264/EY mukaisesti toimivaltaisille paikallisille viranomaisille EU:n turvallisuusluokiteltuja tietoja ja EULEX KOSOVOa varten tuotettuja asiakirjoja ’RESTREINT UE’ -turvallisuusluokkaan saakka. Kaikissa muissa tapauksissa tällaisia tietoja ja asiakirjoja luovutetaan toimivaltaisille paikallisille viranomaisille näiden viranomaisten Euroopan unionin kanssa tekemän yhteistyön tason mukaisia menettelyjä noudattaen.
               3.   Korkealla edustajalla on valtuudet luovuttaa Yhdistyneille kansakunnille, Natolle/KFOR-joukoille ja tähän yhteiseen toimintaan osallistuville muille kolmansille valtioille sellaisiin EULEX KOSOVOa koskeviin neuvoston keskusteluihin liittyviä EU:n turvallisuusluokittelemattomia asiakirjoja, joita koskee neuvoston työjärjestyksen (5) 6 artiklan 1 kohdan mukainen salassapitovelvollisuus.

               9)

               Korvataan 19 artikla seuraavasti:
               ”19 artikla
               Uudelleentarkastelu
               Neuvosto arvioi viimeistään 6 kuukautta ennen tämän yhteisen toiminnan voimassaolon päättymistä, onko EULEX KOSOVOn voimassaoloa jatkettava.”

               10)

               Korvataan 20 artiklan toinen kohta seuraavasti:
               ”Sen voimassaolo päättyy 14 päivänä kesäkuuta 2012.”.

         2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 8 päivänä kesäkuuta 2010.

            Neuvoston puolesta

            Puheenjohtaja

         E. SALGADO

      (1)  YK:n turvallisuusneuvoston päätöslauselman 1244 (1999) mukaisesti.

      (2)  EUVL L 42, 16.2.2008, s. 92.

      (3)  EUVL L 148, 11.6.2009, s. 33.

      (4)  EYVL L 101, 11.4.2001, s. 1.”.

      (5)  Neuvoston päätös 2009/937/EU, annettu 1 päivänä joulukuuta 2009, neuvoston työjärjestyksen vahvistamisesta (EUVL L 325, 11.12.2009, s. 35).”.


title: Neuvoston päätös 2013/660/YUTP, annettu 15 päivänä marraskuuta 2013 , Euroopan unionin operaatiosta alueellisten merivoimien valmiuksien kehittämiseksi Afrikan sarvessa (EUCAP NESTOR) annetun päätöksen 2012/389/YUTP muuttamisesta

text:
               16.11.2013

               FI

               Euroopan unionin virallinen lehti

               L 306/17

         NEUVOSTON PÄÄTÖS 2013/660/YUTP,
   annettu 15 päivänä marraskuuta 2013,
   Euroopan unionin operaatiosta alueellisten merivoimien valmiuksien kehittämiseksi Afrikan sarvessa (EUCAP NESTOR) annetun päätöksen 2012/389/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 16 päivänä heinäkuuta 2012 päätöksen 2012/389/YUTP (1). Päätöksen voimassaoloaika päättyy 15 päivänä heinäkuuta 2014.

               (2)

               Neuvosto hyväksyi 9 päivänä heinäkuuta 2013 päätöksen 2013/367/YUTP (2), jolla päätös 2012/389/YUTP muutettiin ja rahoitusohjeen kattamaa aikaa jatkettiin 15 päivään marraskuuta 2013.

               (3)

               Päätös 2012/389/YUTP olisi muutettava uuden 16 päivänä marraskuuta 2013 alkavaa ja 15 päivänä heinäkuuta 2014 päättyvää kautta koskevan rahoitusohjeen antamiseksi.

               (4)

               EUCAP NESTOR toteutetaan tilanteessa, joka saattaa huonontua ja joka voi haitata perussopimuksen 21 artiklassa määrättyjen unionin ulkoisen toiminnan tavoitteiden saavuttamista,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2012/389/YUTP 13 artiklan 1 kohta seuraavasti:

      ”1.   EUCAP NESTOR -operaatioon liittyviin menoihin tarkoitettu rahoitusohje 16 päivänä heinäkuuta 2012 alkavalle ja 15 päivään marraskuuta 2013 päättyvälle ajalle on 22 880 000 euroa.
      EUCAP NESTOR -operaatioon liittyviin menoihin tarkoitettu rahoitusohje 16 päivänä marraskuuta 2013 alkavalle ja 15 päivän heinäkuuta 2014 päättyvälle ajalle on 11 950 000 euroa.”

   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 15 päivänä marraskuuta 2013.

            Neuvoston puolesta

            Puheenjohtaja

         R. ŠADŽIUS

      (1)  Neuvoston päätös 2012/389/YUTP, annettu 16 päivänä heinäkuuta 2012, Euroopan unionin operaatiosta alueellisten merivoimien valmiuksien kehittämiseksi Afrikan sarvessa (EUCAP NESTOR) (EUVL L 187, 17.7.2012, s. 40).

      (2)  Neuvoston päätös 2013/367/YUTP, annettu 9 päivänä heinäkuuta 2013, Euroopan unionin operaatiosta alueellisten merivoimien valmiuksien kehittämiseksi Afrikan sarvessa (EUCAP NESTOR) annetun päätöksen 2012/389/YUTP muuttamisesta (EUVL L 189, 10.7.2013, s. 12).


title: 2005/399/EY, Euratom: Neuvoston päätös, tehty 23 päivänä toukokuuta 2005, Euroopan talous- ja sosiaalikomitean espanjalaisen jäsenen nimeämisestä

text:
               28.5.2005

               FI

               Euroopan unionin virallinen lehti

               L 135/19

      NEUVOSTON PÄÄTÖS,

   tehty 23 päivänä toukokuuta 2005,
   Euroopan talous- ja sosiaalikomitean espanjalaisen jäsenen nimeämisestä
   (2005/399/EY, Euratom)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 259 artiklan,
   ottaa huomioon Euroopan atomienergiayhteisön perustamissopimuksen ja erityisesti sen 167 artiklan,
   ottaa huomioon talous- ja sosiaalikomitean jäsenten nimeämisestä 21 päivänä syyskuuta 2002 alkavaksi ja 20 päivänä syyskuuta 2006 päättyväksi toimikaudeksi 17 päivänä syyskuuta 2002 tehdyn neuvoston päätöksen 2002/758/EY, Euratom (1),
   ottaa huomioon Espanjan hallituksen esittämän ehdokkaan,
   ottaa huomioon komission lausunnon,
   sekä katsoo, että:
   Euroopan talous- ja sosiaalikomiteassa on vapautunut jäsenen paikka Fernando MORALEDA QUÍLEZin erottua, mikä on annettu neuvostolle tiedoksi 3 päivänä kesäkuuta 2004,
   ON PÄÄTTÄNYT SEURAAVAA:
   Ainoa artikla
   Nimetään Marcos ALARCÓN ALARCÓN Euroopan talous- ja sosiaalikomitean jäseneksi Fernando MORALEDA QUÍLEZin tilalle tämän jäljellä olevaksi toimikaudeksi eli 20 päivään syyskuuta 2006.

      Tehty Brysselissä 23 päivänä toukokuuta 2005.

            Neuvoston puolesta

            Puheenjohtaja

         J.-L. SCHILTZ

      (1)  EYVL L 253, 21.9.2002, s. 9.


Avis juridique important

|

31999D0873

1999/873/EY: Neuvoston päätös, tehty 17 päivänä joulukuuta 1999, Tunisiasta peräisin olevan, yhteisöön tuotavan käsittelemättömän oliiviöljyn tuontijärjestelmää koskevan Euroopan yhteisön ja Tunisian tasavallan välisen sopimuksen tekemisestä kirjeenvaihtona

Virallinen lehti nro L 340 , 31/12/1999 s. 0106 - 0106

NEUVOSTON PÄÄTÖS,tehty 17 päivänä joulukuuta 1999,Tunisiasta peräisin olevan, yhteisöön tuotavan käsittelemättömän oliiviöljyn tuontijärjestelmää koskevan Euroopan yhteisön ja Tunisian tasavallan välisen sopimuksen tekemisestä kirjeenvaihtona(1999/873/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen kohdan kanssa,ottaa huomioon komission ehdotuksen,sekä katsoo seuraavaa:1) Euroopan yhteisön ja Tunisian tasavallan välillä on neuvoteltu kirjeenvaihtona tehtävä sopimus, jolla jatketaan 1 päivän tammikuuta 2000 ja 31 päivän joulukuuta 2000 väliseksi ajaksi Tunisiasta peräisin olevan, yhteisöön tuotavan käsittelemättömän oliiviöljyn tuontijärjestelmän voimassaoloa sellaisena, kuin tästä järjestelmästä on määrätty Euroopan yhteisöjen ja niiden jäsenvaltioiden sekä Tunisian välisestä assosioinnista tehdyn Euro-Välimeri-sopimuksen pöytäkirjassa N:o 1 olevassa 3 artiklassa(1).2) Tämä sopimus olisi hyväksyttävä yhteisön puolesta,ON PÄÄTTÄNYT SEURAAVAA:1 artiklaHyväksytään yhteisön puolesta Euroopan yhteisön ja Tunisian tasavallan välinen Tunisiasta peräisin olevan, yhteisöön tuotavan käsittelemättömän oliiviöljyn tuontijärjestelmästä kirjeenvaihtona tehty sopimus.Sopimuksen teksti on tämän päätöksen liitteenä.2 artiklaNeuvoston puheenjohtaja valtuutetaan nimeämään henkilö, jolla on oikeus allekirjoittaa sopimus yhteisöä sitovasti.Tehty Brysselissä 17 päivänä joulukuuta 1999.Neuvoston puolestaPuheenjohtajaK. HEMILÄ(1) EYVL L 97, 30.3.1998, s. 1.


Avis juridique important

|

31995D0067

95/67/EY: Neuvoston päätös, tehty 6 päivänä maaliskuuta 1995, Euroopan talousyhteisön ja Jemenin arabitasavallan yhteistyösopimuksen muuttamisesta kirjeenvaihtona koskevan sopimuksen tekemisestä

Virallinen lehti nro L 057 , 15/03/1995 s. 0077 - 0077

NEUVOSTON PÄÄTÖS,tehty 6 päivänä maaliskuuta 1995,Euroopan talousyhteisön ja Jemenin arabitasavallan yhteistyösopimuksen muuttamisesta kirjeenvaihtona koskevan sopimuksen tekemisestä (95/67/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 ja 130 y artiklan yhdessä sen 228 artiklan 2 kohdan ja 228 artiklan 3 kohdan kanssa,ottaa huomioon komission ehdotuksen (1),ottaa huomioon Euroopan parlamentin lausunnon (2),sekä katsoo, ettäperustamissopimuksen 130 u artiklan nojalla yhteisön kehitysyhteistyöpolitiikalla edistetään kehitysmaiden kestävää taloudellista ja sosiaalista kehitystä, niiden sopusointuista ja asteittaista yhdentymistä maailmantalouteen ja köyhyyden torjuntaa kehitysmaissa,Jemenin arabitasavallan ja Jemenin kansandemokraattisen tasavallan yhdistyttyä Jemenin tasavallaksi on ilmeistä, että on tarpeen mukauttaa Euroopan talousyhteisön ja Jemenin arabitasavallan välistä neuvoston 29 päivänä tammikuuta 1985 antamalla asetuksella (ETY) N:o 226/85 (3) tehtyä yhteistyösopimusta, jatätä varten on Jemenin tasavallan kanssa käyty neuvotteluja, joiden tuloksena on kirjeenvaihtona tehty sopimus,ON PÄÄTTÄNYT SEURAAVAA:1 artikla Hyväksytään Euroopan yhteisön puolesta Euroopan talousyhteisön ja Jemenin arabitasavallan yhteistyösopimuksen muuttamisesta kirjeenvaihtona tehty sopimus.Kirjeenvaihtona tehdyn sopimuksen teksti on tämän asetuksen liitteenä.2 artikla Neuvoston puheenjohtajalla on oikeus nimetä henkilöt, joilla on valtuudet allekirjoittaa 1 artiklassa tarkoitettu kirjeenvaihtona tehty sopimus yhteisöä sitovasti.Tehty Brysselissä 6 päivänä maaliskuuta 1995.Neuvoston puolestaA. JUPPÉPuheenjohtaja(1) EYVL N:o C 310, 16.11.1993, s. 19(2) EYVL N:o C 128, 9.5.1994, s. 525(3) EYVL N:o L 26, 31.1.1985, s. 2


title: Neuvoston päätös, annettu 9 päivänä kesäkuuta 2016, sosiaaliturvajärjestelmien yhteensovittamista käsittelevän neuvoa-antavan komitean slovakialaisen jäsenen ja varajäsenen nimittämisestä

text:
               14.6.2016

               FI

               Euroopan unionin virallinen lehti

               C 212/3

         NEUVOSTON PÄÄTÖS,
   annettu 9 päivänä kesäkuuta 2016,
   sosiaaliturvajärjestelmien yhteensovittamista käsittelevän neuvoa-antavan komitean slovakialaisen jäsenen ja varajäsenen nimittämisestä
   (2016/C 212/04)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon sosiaaliturvajärjestelmien yhteensovittamisesta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 883/2004 (1) ja erityisesti sen 75 artiklan,
   ottaa huomioon jäsenvaltioiden hallitusten neuvostolle esittämät ehdokasluettelot,
   sekä katsoo seuraavaa:

               (1)

               Neuvosto nimitti 13 päivänä lokakuuta 2015 antamallaan päätöksellä (2) sosiaaliturvajärjestelmien yhteensovittamista käsittelevän neuvoa-antavan komitean jäsenet ja varajäsenet 20 päivänä lokakuuta 2015 alkavaksi ja 19 päivänä lokakuuta 2020 päättyväksi toimikaudeksi.

               (2)

               Slovakian hallitus on esittänyt lisää ehdokkaita kahteen avoinna olevaan paikkaan,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään seuraavat henkilöt sosiaaliturvajärjestelmien yhteensovittamista käsittelevän neuvoa-antavan komitean jäseniksi ja varajäseniksi 20 päivänä lokakuuta 2015 alkavaksi ja 19 päivänä lokakuuta 2020 päättyväksi toimikaudeksi:
   I   TYÖNANTAJAJÄRJESTÖJEN EDUSTAJAT

               Maa

               Jäsen

               Varajäsen

               Slovakia

               Miriam ŠPÁNIKOVÁ

               Peter MOLNÁR

         2 artikla
   Neuvosto nimittää myöhemmin jäsenet ja varajäsenet, joita ei ole vielä esitetty.
   3 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 9 päivänä kesäkuuta 2016.

            Neuvoston puolesta

            Puheenjohtaja

         G.A. VAN DER STEUR

      (1)  EUVL L 166, 30.4.2004, s. 1.

      (2)  Neuvoston päätös, annettu 13 päivänä lokakuuta 2015, sosiaaliturvajärjestelmien yhteensovittamista käsittelevän neuvoa-antavan komitean jäsenten ja varajäsenten nimittämisestä (EUVL C 341, 16.10.2015, s. 4).


Tärkeä oikeudellinen huomautus

|

32004D0240

2004/240/EY: Neuvoston päätös, tehty 8 päivänä maaliskuuta 2004, neuvoston pääsihteeristön palvelukseen määräaikaisesti otettaviin kansallisiin asiantuntijoihin ja neuvoston pääsihteeristön palvelukseen määräaikaisesti siirrettävään kansalliseen sotilashenkilöstöön sovellettavista säännöistä tehdyn päätöksen 2003/479/EY muuttamisesta

Virallinen lehti nro L 074 , 12/03/2004 s. 0017 - 0018

Neuvoston päätös,tehty 8 päivänä maaliskuuta 2004,neuvoston pääsihteeristön palvelukseen määräaikaisesti otettaviin kansallisiin asiantuntijoihin ja neuvoston pääsihteeristön palvelukseen määräaikaisesti siirrettävään kansalliseen sotilashenkilöstöön sovellettavista säännöistä tehdyn päätöksen 2003/479/EY muuttamisesta(2004/240/EY)EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen 28 artiklan 1 kohdan,ottaa huomioon Euroopan yhteisön perustamissopimuksen ja erityisesti sen 207 artiklan 2 kohdan,ottaa huomioon neuvoston päätöksen 2003/479/EY,sekä katsoo seuraavaa:(1) Päätöksen 2003/479/EY 15 artiklan 7 kohdassa säädetään, että "oleskelukorvaukset tarkistetaan kerran vuodessa Brysselissä ja Luxemburgissa työskentelevien yhteisön virkamiesten palkkauksen tarkistusta vastaavasti; tarkistuksella ei ole takautuvaa vaikutusta".(2) Neuvosto on mukauttanut yhteisön virkamiesten palkkoja ja eläkkeitä 3,4 prosentilla Euroopan yhteisöjen virkamiesten ja muun henkilöstön palkkojen ja eläkkeiden oikaisemisesta 1 päivästä heinäkuuta 2002 5 päivänä joulukuuta 2003 annetulla asetuksella (EY, Euratom) N:o 2148/2003(1) ja 1 prosentilla Euroopan yhteisöjen virkamiesten ja muun henkilöstön palkkojen ja eläkkeiden sekä näihin palkkoihin ja eläkkeisiin liittyvien korjauskertoimien mukauttamisesta 1 päivästä tammikuuta 2004 8 päivänä joulukuuta 2003 annetulla asetuksella (EY, Euratom) N:o 2182/2003(2),ON PÄÄTTÄNYT SEURAAVAA:1 artiklaMuutetaan päätöksen 2003/479/EY 15 artikla seuraavasti:1. Muutetaan 1 kohta seuraavasti:"1. Kansallisella asiantuntijalla on oikeus saada koko määräaikaisen palvelukseen ottamisen ajan päivärahaa. Jos asuinpaikkakunnan ja asemapaikan välimatka on enintään 150 kilometriä, päivärahan määrä on 27,96 euroa. Jos välimatka on yli 150 kilometriä, päivärahan määrä on 111,83 euroa."2. Muutetaan 2 kohta seuraavasti:"2. Jos pääsihteeristö tai työnantaja ei ole korvannut kansallisen asiantuntijan muuttokuluja, hänelle maksetaan kuukausittain lisäkorvaus alla olevan taulukon mukaisesti:>TAULUKON PAIKKA>Korvaus maksetaan kuukausittain jälkikäteen."3. Muutetaan 4 kohta seuraavasti:"4. Päivärahan määrä on 27,96 euroa, jos kansallinen asiantuntija on kuusi kuukautta ennen määräaikaista palvelukseen ottamista päättyvän kolmen vuoden jakson aikana asunut vakituisesti tai harjoittanut pääasiallista ammattitoimintaansa enintään 150 kilometrin päässä asemapaikastaan. Tätä säännöstä sovellettaessa ei oteta huomioon tilannetta, joka aiheutuu kansallisen asiantuntijan muulle kuin asemapaikkavaltiolle tai kansainväliselle järjestölle suorittamista tehtävistä."2 artiklaTämä päätös tulee voimaan sen tekemistä seuraavan kuukauden ensimmäisenä päivänä.Tehty Brysselissä 8 päivänä maaliskuuta 2004.Neuvoston puolestaPuheenjohtajaD. Ahern(1) EUVL L 323, 10.12.2003, s. 1.(2) EUVL L 327, 16.12.2003, s. 3.


title: 2009/452/EY: Komission päätös, tehty 11 päivänä kesäkuuta 2009 , Amerikan yhdysvalloista peräisin olevan metallisen natriumin tuontia koskevan tukien vastaisen menettelyn päättämisestä

text:
               12.6.2009

               FI

               Euroopan unionin virallinen lehti

               L 149/74

      KOMISSION PÄÄTÖS,
   tehty 11 päivänä kesäkuuta 2009,
   Amerikan yhdysvalloista peräisin olevan metallisen natriumin tuontia koskevan tukien vastaisen menettelyn päättämisestä
   (2009/452/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 6 päivänä lokakuuta 1997 annetun neuvoston asetuksen (EY) N:o 2026/97 (1), jäljempänä ’perusasetus’, ja erityisesti sen 14 artiklan,
   on kuullut neuvoa-antavaa komiteaa,
   sekä katsoo seuraavaa:
   1.   MENETTELY

   1.1   Menettelyn vireillepano

               (1)

               Komissio ilmoitti Euroopan unionin virallisessa lehdessä23 päivänä heinäkuuta 2008 julkaistulla ilmoituksella (2), jäljempänä ’vireillepanoilmoitus’, tukien vastaisen menettelyn vireillepanosta Amerikan yhdysvalloista, jäljempänä ’Yhdysvallat’, peräisin olevan irtotavarana myytävän natriumin, joka yleensä luokitellaan CN-koodiin ex 2805 11 00, jäljempänä ’tarkasteltavana oleva tuote’, tuonnissa yhteisöön.

               (2)

               Menettely pantiin vireille, kun yhteisön ainoa metallisen natriumin tuottaja Metaux Speciaux (MSSA SAS), jäljempänä ’valituksen tekijä’, teki 10 päivänä kesäkuuta 2008 valituksen.

               (3)

               Komissio pani 23 päivänä heinäkuuta 2008 vireille saman Yhdysvalloista peräisin olevan tuotteen tuontia koskevan polkumyynnin vastaisen tutkimuksen (3). Tutkimus päätettiin komission päätöksellä 2009/453/EY (4).

         1.2   Asianomaiset osapuolet ja tarkastuskäynnit

               (4)

               Ennen menettelyn vireillepanoa komissio ilmoitti asetuksen (EY) N:o 2026/97 10 artiklan 9 kohdan mukaisesti Yhdysvaltojen edustajille saaneensa asianmukaisesti asiakirjanäytöllä vahvistetun valituksen, jonka mukaan Yhdysvalloista peräisin olevan irtotavarana myytävän natriumin tuettu tuonti aiheuttaa merkittävää vahinkoa yhteisön tuotannonalalle. Yhdysvaltojen edustajia kehotettiin aloittamaan neuvottelut valituksen sisällön selvittämiseksi ja molemminpuolisesti tyydyttävään ratkaisuun pääsemiseksi. Yhdysvaltojen edustajat hyväksyivät neuvottelutarjouksen, ja neuvottelut järjestettiin 11 päivänä heinäkuuta 2008. Niiden aikana ei päästy molempia osapuolia tyydyttävään ratkaisuun. Yhdysvaltojen edustajien huomautukset valitukseen sisältyvistä väitteistä, jotka koskivat väitetyn tuen tasoitustoimenpiteiden alaisuutta, otettiin kuitenkin huomioon.

               (5)

               Komissio ilmoitti virallisesti menettelyn vireillepanosta valituksen tekijälle, ainoalle tiedossa olleelle viejälle/tuottajalle Yhdysvalloissa, tuojille ja käyttäjille, joita asian tiedettiin koskevan, sekä Yhdysvaltojen edustajille. Asianomaisille osapuolille annettiin tilaisuus esittää näkökantansa kirjallisesti ja pyytää mahdollisuutta tulla kuulluiksi vireillepanoilmoituksessa asetetussa määräajassa.

               (6)

               Komissio lähetti kyselylomakkeet kaikille osapuolille, joita asian tiedettiin koskevan, ja sai vastauksia Yhdysvaltojen edustajilta, ainoalta vientiä harjoittavalta tuottajalta Yhdysvalloissa, jäljempänä ’yhteistyöhön osallistunut vientiä harjoittava tuottaja’, valituksen tekijältä sekä kolmelta yhteisön käyttäjältä.

               (7)

               Komissio hankki ja tarkasti kaikki tuetun tuonnin, siitä johtuvan vahingon ja yhteisön edun määrittämistä varten tarpeellisina pitämänsä tiedot.

               (8)

               Tarkastuskäyntejä tehtiin seuraavan Yhdysvaltojen edustajan toimitiloihin:

                           —

                           New York Power Authority (NYPA), White Plains, New York.

               (9)

               Tarkastuskäyntejä tehtiin myös seuraavien yritysten toimitiloihin:

                              Yhteisön tuottaja:

                                       —

                                       Métaux Spéciaux (MSSA SAS), Saint-Marcel, Ranska

                              Yhdysvalloissa toimiva vientiä harjoittava tuottaja:

                                       —

                                       DuPont Reactive Metals (DuPont), Niagara Falls, New York ja E. I. DuPont De Nemours and Company, Wilmington, Delaware

                              Yhteisössä toimivat käyttäjät:

                                       —

                                       Rohm and Haas Europe Sàrl, Morges, Sveitsi

                                       —

                                       Evonik Degussa GmbH, Frankfurt, Saksa.

         1.3   Tutkimusajanjakso ja tarkastelujakso

               (10)

               Tukia ja vahinkoa koskeva tutkimus kattoi 1 päivän heinäkuuta 2007 ja 30 päivän kesäkuuta 2008 välisen ajanjakson, jäljempänä ’tutkimusajanjakso’. Vahingon määrittämisen kannalta merkittävien kehityssuuntausten tarkastelu kattoi 1 päivän tammikuuta 2005 ja tutkimusajanjakson päättymisen välisen ajan, jäljempänä ’tarkastelujakso’.

         2.   VALITUKSEN PERUUTTAMINEN JA MENETTELYN PÄÄTTÄMINEN

               (11)

               Valituksen tekijä peruutti virallisesti valituksensa 1 päivänä huhtikuuta 2009 päivätyllä, komissiolle osoitetulla kirjeellään. Valituksen tekijän mukaan peruutus oli seurausta muuttuneista olosuhteista.

               (12)

               Perusasetuksen 14 artiklan 1 kohdan mukaan menettely voidaan päättää, jos valitus peruutetaan, paitsi jos päättäminen ei ole yhteisön edun mukaista.

               (13)

               Komissio katsoi, että menettely olisi päätettävä, koska tutkimuksessa ei tullut esiin sellaisia seikkoja, joiden vuoksi menettelyn päättäminen ei olisi yhteisön edun mukaista. Asianomaisille osapuolille tiedotettiin asiasta ja annettiin mahdollisuus esittää huomautuksia. Komissio ei kuitenkaan vastaanottanut huomautuksia, joiden mukaan menettelyn päättäminen olisi yhteisön edun vastaista.

               (14)

               Komissio katsoo tämän vuoksi, että Yhdysvalloista peräisin olevan irtotavarana myytävän natriumin yhteisöön suuntautuvaa tuontia koskeva tukien vastainen menettely olisi päätettävä ottamatta käyttöön tasoitustoimenpiteitä,

         ON PÄÄTTÄNYT SEURAAVAA:
   Ainoa artikla
   Päätetään Yhdysvalloista peräisin olevan irtotavarana myydyn natriumin, joka kuuluu CN-koodiin ex 2805 11 00, tuontia koskeva tukien vastainen menettely.

      Tehty Brysselissä 11 päivänä kesäkuuta 2009.

            Komission puolesta

         Catherine ASHTON

            Komission jäsen

      (1)  EYVL L 288, 21.10.1997, s. 1.

      (2)  EUVL C 186, 23.7.2008, s. 35.

      (3)  EUVL C 186, 23.7.2008, s. 32.

      (4)  Katso tämän virallisen lehden sivu 76.


Avis juridique important

|

31984D0560

84/560/ETY: Neuvoston päätös, tehty 22 päivänä marraskuuta 1984, Euroopan talousyhteisön ja Australian hallituksen välisen Australian ja yhteisön välistä juustoa koskevaa järjestelyä koskevan sopimuksen tekemisestä kirjeenvaihtona

Virallinen lehti nro L 308 , 27/11/1984 s. 0054 - 0054 Suomenk. erityispainos Alue 11 Nide 11 s. 0157  Espanjank. erityispainos: Luku 11 Nide 21 s. 0086  Ruotsink. erityispainos Alue 11 Nide 11 s. 0157  Portugalink. erityispainos: Luku 11 Nide 21 s. 0086

NEUVOSTON PÄÄTÖS,tehty 22 päivänä marraskuuta 1984,Euroopan talousyhteisön ja Australian hallituksen välisen Australian ja yhteisön välistä juustoa koskevaa järjestelyä koskevan sopimuksen tekemisestä kirjeenvaihtona (84/560/ETY) EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 113 artiklan,ottaa huomioon komission ehdotuksen,sekä katsoo, ettätullitariffeja ja kauppaa koskevan yleissopimuksen (GATT) yhteydessä käytyjen neuvottelujen aikana yhteisö sopi Australian kanssa juustoa koskevasta järjestelystä(1),järjestelyn tavoitteiden saavuttamiseksi on osoittautunut aiheelliseksi muuttaa joitakin sitä koskevia määräyksistä, jayhteisö on aloittanut Australian kanssa neuvottelut tästä asiasta ja päässyt tyydyttävään sopimukseen tämän maan kanssa,ON PÄÄTTÄNYT SEURAAVAA:1 artikla Euroopan talousyhteisön ja Australian hallituksen välinen kirjeenvaihtona tehty sopimus Australian ja yhteisön välisestä juustoa koskevasta järjestelystä vahvistetaan yhteisön nimissä.Sopimusteksti on tämän päätöksen liitteenä.2 artikla Neuvoston puheenjohtajalla on oikeus nimittää henkilö, jolla on valtuudet allekirjoittaa sopimus yhteisöä sitovasti.Tehty Brysselissä 22 päivänä marraskuuta 1984.Neuvoston puolestaPuheenjohtajaJ. BRUTON(1) EYVL N:o L 71, 17.3.1980, s. 154


title: 2009/708/EY: Komission päätös, tehty 19 päivänä elokuuta 2009 , tiettyjen Thaimaasta peräisin olevien jyvinä tuotavien valmistettujen tai säilöttyjen sokerimaissien tuontia koskevan polkumyynnin vastaisen menettelyn yhteydessä tarjottujen sitoumusten hyväksymisestä tehdyn päätöksen 2007/424/EY kumoamisesta

text:
               18.9.2009

               FI

               Euroopan unionin virallinen lehti

               L 246/29

      KOMISSION PÄÄTÖS,
   tehty 19 päivänä elokuuta 2009,
   tiettyjen Thaimaasta peräisin olevien jyvinä tuotavien valmistettujen tai säilöttyjen sokerimaissien tuontia koskevan polkumyynnin vastaisen menettelyn yhteydessä tarjottujen sitoumusten hyväksymisestä tehdyn päätöksen 2007/424/EY kumoamisesta
   (2009/708/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), jäljempänä ’perusasetus’, ja erityisesti sen 8 ja 9 artiklan,
   on kuullut neuvoa-antavaa komiteaa,
   sekä katsoo seuraavaa:
   A.   VOIMASSA OLEVAT TOIMENPITEET

               (1)

               Neuvosto otti käyttöön kesäkuussa 2007 asetuksella (EY) N:o 682/2007 (2) lopullisen polkumyyntitullin tiettyjen Thaimaasta peräisin olevien jyvinä tuotavien valmistettujen tai säilöttyjen sokerimaissien, jäljempänä ’tarkasteltavana oleva tuote’, tuonnissa. Asetuksella (EY) N:o 954/2008 (3) muutettiin asetusta (EY) N:o 682/2007 yhdelle yritykselle ja ”kaikille muille yrityksille” määrätyn tullin osalta.

               (2)

               Komissio hyväksyi päätöksellä 2007/424/EY (4) kahden vientiä harjoittavan tuottajan eli yritysten Sun Sweet Co., Ltd, jäljempänä ’Sun Sweet’, ja Malee Sampran Public Co., Ltd, jäljempänä ’Malee’, tarjoamat hintasitoumukset.

         B.   SITOUMUKSEN RIKKOMINEN

   1.   Sitoumuksessa määrätyt velvoitteet

               (3)

               Sun Sweetin osalta todetaan, että sitoumuksessaan yritys suostui noudattamaan useita velvoitteita, muun muassa olemaan esittämättä sitoumuslaskuja yhden kalenterivuoden ajan sellaisille asiakkaille yhteisössä, joille ne myyvät muita tuotteita, jotta ristiinkompensoinnin vaara vähenee.

               (4)

               Lisäksi, ja riippumatta edellä mainitusta lausekkeesta, yritys suostui siihen, että ennen määrällisen rajoituksen täyttymistä sillä ei ole mahdollisuutta toteuttaa osa myynnistä sitoumusehtojen mukaisesti ja osa maksamalla polkumyyntitullit.

               (5)

               Yritys lupasi myös, että se ei kierrä sitoumusta esimerkiksi osallistumalla kauppajärjestelmään, joka aiheuttaa kiertämisen vaaran.

               (6)

               Sitoumuksen ehtojen mukaisesti yrityksen on myös toimitettava komissiolle säännöllisesti yksityiskohtaisia tietoja tarkasteltavana olevan tuotteen myynnistään Euroopan yhteisöön antamalla neljännesvuosittain asiaa koskevan kertomuksen.

               (7)

               Jotta sitoumuksen noudattaminen voitaisiin varmistaa, yritys sitoutui myös sallimaan tarkastuskäynnit toimitiloihinsa mainittujen neljännesvuosiraporttien paikkansapitävyyden tarkistamiseksi ja toimittamaan komissiolle kaikki tämän tarvitsemat tiedot.

               (8)

               Lisäksi Euroopan komission hyväksyntä sitoumukselle perustuu luottamukseen ja mikä tahansa toimi, joka vahingoittaa Euroopan komission kanssa syntynyttä luottamussuhdetta, oikeuttaa sitoumuksen välittömään peruuttamiseen.

               (9)

               Myös kaikki sitoumuksen täytäntöönpanon ajanjaksolla olosuhteissa tapahtuvat muutokset verrattuna sitoumuksen hyväksymisajankohtana vallinneisiin olosuhteisiin, jotka olivat oleellisia sitoumuksen hyväksymistä koskevan päätöksen kannalta, saattavat johtaa siihen, että Euroopan komissio peruuttaa sitoumuksen.

         2.   Tarkastuskäynti

               (10)

               Tätä koskeva tarkastuskäynti Sun Sweetin toimitiloihin tehtiin yhtä aikaa kuin 16 päivänä syyskuuta 2008 vireille pantuun osittaiseen välivaiheen tarkasteluun (5), joka oli rajattu toimenpiteen muodon tarkasteluun, liittyvä tarkastuskäynti.

               (11)

               Tarkastuskäynti paljasti useita sitoumuksenvastaisuuksia.

         a)   Muutos kaupan rakenteessa

               (12)

               Tarkastuskäynnillä tuli ilmi, että yritys muutti Euroopan yhteisöön suuntautuvan kauppansa rakennetta polkumyynnin vastaisten toimenpiteiden käyttöönoton jälkeen ainakin yhden asiakkaan kohdalla, jonka osuus yrityksen liikevaihdosta tarkasteltavana olevan tuotteen osalta on merkittävä. Alkuperäisen tutkimusajanjakson aikana yritys toimitti tarkasteltavana olevaa tuotetta kyseiselle asiakkaalleen ainoastaan Saksaan. Vuonna 2008 yritys toimitti yli kolmanneksen tarkasteltavana olevan tuotteen myynnistään kyseiselle asiakkaalle Venäjälle.

               (13)

               Tällainen muutos kaupan rakenteessa vaikuttaa sitoumukseen sikäli, että se sisältää vakavan ristiinkompensoinnin vaaran eli lähetykset Venäjälle voidaan myydä keinotekoisen alhaiseen hintaan yhteisöön suuntautuvassa myynnissä noudatettavien vähimmäishintojen kompensoimiseksi.

               (14)

               Yhtä merkittävää on myös se, että sitoumuksen täytäntöönpanon aikana tapahtuneen kaupan rakenteen muutoksen vuoksi oli pääteltävä, että nykyiset olosuhteet ovat erilaiset kuin sitoumuksen hyväksymisajankohtana vallinneet olosuhteet, jotka olivat oleellisia sitoumuksen hyväksymistä koskeneen päätöksen kannalta. Komission vakiintuneen käytännön mukaan sitoumuksia ei hyväksytä, jos ristiinkompensoinnin vaara on liian suuri.

         b)   Tarkasteltavana olevan tuotteen myynti yhdessä muiden tuotteiden kanssa

               (15)

               Tarkastuksessa kävi ilmi, että yritys myös rikkoi ristiinkompensointia koskevaa sitoumuslauseketta esittämällä sitoumuslaskuja sitoumuksen kohteena olevan tuotteen myynnistä yhdelle yhteisön asiakkaalle, jolle myytiin muita tuotteita samana kalenterivuonna.

         c)   Sitoumukseen kuulumaton myynti ennen määrällisen rajoituksen täyttymistä

               (16)

               Lisäksi tuli ilmi, että yritys päätti myydä sitoumuksen kohteena olevaa tuotetta ainakin kolmelle asiakkaalle sitoumusehtoja noudattamatta ennen kuin määrällinen rajoitus täyttyi. Joissakin kyseisistä tavanomaisista kauppalaskuista oli maininta ”Euroopan unionin virallisessa lehdessä esitetyn sitoumuksen mukaisia tavaroita”. Tämä ilmaus on harhaanjohtava, ja sen vuoksi tulliviranomaiset ovat saattaneet jättää polkumyyntitullit kantamatta kyseisen tuonnin osalta.

               (17)

               Osaa kyseisestä myynnistä ei myöskään ilmoitettu neljännesvuosiraporteissa.

         d)   Sitoumusraporttien lukuisat virheet

               (18)

               Vaikka yritykselle oli kerrottu helmikuussa 2008, että sitoumusraportit eivät olleet kunnossa etenkään määrien, vaihtokurssien ja ilmoitettujen laskutusarvojen osalta, raporteissa todettiin yhä lukuisia virheitä, joiden vuoksi sitoumuksen asianmukainen valvonta ei ollut mahdollista.

         3.   Perustelut sitoumuksen hyväksynnän peruuttamiselle

               (19)

               Edellä esitetyn perusteella päätellään seuraavaa:

               (20)

               Toimenpiteiden käyttöönoton jälkeen tapahtunut muutos kaupan rakenteessa on johtanut vakavaan ristiinkompensoinnin vaaraan, minkä vuoksi komissio ei enää voi tehokkaasti valvoa sitoumuksen noudattamista. Tätä kaupan rakenteen muutosta pidetään oleellisena olosuhteiden muutoksena verrattuna sitoumuksen hyväksyntäajankohtana vallinneisiin olosuhteisiin.

               (21)

               Ristiinkompensointia koskevaan sitoumuslausekkeeseen liittyvä rikkomus tapahtui, kun yritys myi sekä sitoumuksen kohteena olevaa tuotetta että muita tuotteita samalle asiakkaalle samana kalenterivuonna, mutta jatkoi sitoumuksen kohteena olevaa tuotetta koskevien sitoumuslaskujen esittämistä.

               (22)

               Sitoumukseen kuulumaton myynti eräille asiakkaille ennen määrällisen rajoituksen täyttymistä oli toinen sitoumusrikkomus.

               (23)

               Lisäksi yritys ei toimittanut täydellisiä, tyhjentäviä ja kaikilta osiltaan paikkansapitäviä neljännesvuosiraportteja.

               (24)

               Vaikka tarkastus ei osoittanut, että myyntihinnat olisivat olleet vähimmäistuontihintaa alhaisempia, edellä mainittujen lukuisien muiden sitoumusrikkomusten vuoksi komissio ei voi valvoa tehokkaasti sitoumuksen noudattamista ja sitoumuksen hyväksynnän perustana ollut luottamussuhde on murentunut.

         4.   Kirjalliset huomautukset

               (25)

               Kaupan rakenteen muutoksen ja siitä johtuvan kasvaneen sitoumuksen kiertämisen vaaran osalta yritys huomautti, että sillä ei ole aikomusta rikkoa sitoumusta ja että se ei muuttanut kaupan rakennetta kiertääkseen sitoumusehtoja. Lisäksi todettiin, että ristiinkompensointia ei ollut tapahtunut.

               (26)

               Tämän perustelun suhteen on huomattava, että hintasitoumuksen tarkoituksellisesta rikkomisesta ei todellakaan ollut näyttöä. Pelkkä kaupan rakenteen muutos kuitenkin aiheuttaa vakavan ristiinkompensointivaaran riippumatta muutoksen taustalla olevista syistä. Komission vakiintuneena käytäntönä on, että hintasitoumuksia ei hyväksytä, jos ristiinkompensoinnin vaara on liian suuri. Jos tällainen muutos kaupan rakenteessa tapahtuu sitoumuksen soveltamisaikana, muutos sinänsä on komissiolle riittävä peruste sitoumuksen peruuttamiseen, koska se tekee sitoumuksen asianmukaisen valvonnan vaikeaksi riippumatta siitä, tapahtuiko ristiinkompensointia tosiasiallisesti vai ei.

               (27)

               Näin ollen yrityksen esittämät tähän liittyvät perustelut eivät muuta komission näkemystä siitä, että muutos kaupan rakenteessa on johtanut merkittävään ristiinkompensoinnin vaaraan.

               (28)

               Kyseinen yritys huomautti lisäksi, että se oli ymmärtänyt väärin sitoumusehdot myydessään tarkasteltavana olevaa tuotetta yhdessä muiden tuotteiden kanssa ja myydessään tuotetta sitoumuksen ulkopuolella ennen kuin määrällinen rajoitus oli täyttynyt. Yritys myös painotti, että kyseinen käytäntö koski vain pientä määrää ja että se lopetettiin välittömästi.

               (29)

               Lisäksi yritys väitti, että sitoumusraporteissa olevat virheet olivat vähämerkityksisiä ja johtuivat pääasiassa kirjoitusvirheistä, joita yritys parhaansa mukaan pyrki korjaamaan tarkastuskäynnin aikana. Jos sitoumus peruutetaan, yrityksellä ei olisi mahdollisuutta parantaa raportointikäytäntöään ja korjata tarkastuskäynnillä havaittuja puutteita. Yritys myös esitti väitteen, jonka mukaan komissio olisi lähettänyt jokaisella vuosineljänneksellä sähköpostivahvistuksen siitä, että raportin sähköisesti toimitetussa versiossa ei ollut havaittu virheitä, ja painotti, että sitoumuksen keskeistä lauseketta eli vähimmäishinnan noudattamista ei ollut koskaan rikottu.

               (30)

               Näihin huomautuksiin vastattaessa on korostettava, että jo vuonna 2007 komissio poikkeuksellisesti toimitti kaikille sitoumusta tarjonneille yrityksille yksityiskohtaisia tietoja ja neuvontaa sitoumusten toiminnasta ja yritysten velvollisuuksista.

               (31)

               Lisäksi on syytä korostaa, että vähimmäishinnan noudattaminen on todellakin hintasitoumuksen keskeinen tekijä, mutta ei ainoa. On yhtä tärkeää noudattaa myös muita velvoitteita, kuten velvollisuutta toimittaa säännöllisesti täydelliset, tyhjentävät ja kaikilta osiltaan paikkansapitävät myyntiraportit, jotta komissio voi valvoa sitoumusta asianmukaisesti. Sähköpostivahvistus, johon yritys viittasi, on automaattinen viesti, jolla vahvistetaan, että raportin rakenne on sitoumuksen liitteessä esitettyjen teknisten vaatimusten mukainen. Kuten samassa liitteessä erikseen mainitaan, viesti ei vahvista asiasisällön virheettömyyttä.

               (32)

               Näin ollen yrityksen esittämät tähän liittyvät perustelut eivät muuta komission näkemystä siitä, että lukuisat sitoumusrikkomukset tekevät sitoumuksesta toimimattoman ja riittävät perusteeksi sitoumuksen hyväksynnän peruuttamiselle.

         C.   TOTEUTETTAVUUS

               (33)

               Molempien hyväksyttyjen sitoumustarjousten osalta on vielä huomattava se, että toimenpiteiden muotoon rajattu osittainen välivaiheen tarkastelu osoitti, että sitoumukset eivät nykymuodossaan eli kiinteät vähimmäishinnat sisältävinä enää sovellu polkumyynnin vahingollisen vaikutuksen torjumiseen ja että vähimmäistuontihintojen indeksointi ongelman ratkaisemiseksi ei ole mahdollista. (6)

         D.   SITOUMUSTEN HYVÄKSYNNÄN PERUUTTAMINEN

               (34)

               Edellä esitetyn perusteella ja kyseisten sitoumusten niiden lausekkeiden mukaisesti, joilla komissio valtuutetaan peruuttamaan sitoumusten hyväksyntä yksipuolisesti, komissio on päättänyt peruuttaa sitoumuksille antamansa hyväksynnän.

         E.   PÄÄTÖKSEN 2007/424/EY KUMOAMINEN

               (35)

               Edellä esitetyn perusteella Sun Sweet Co., Ltd:n ja Malee Sampran Public Co., Ltd:n sitoumusten hyväksymisestä tehty päätös 2007/424/EY olisi kumottava. Näin ollen tarkasteltavana olevan tuotteen tuontiin kyseisistä yrityksistä olisi sovellettava asetuksen (EY) N:o 682/2007 1 artiklan 2 kohdassa säädettyä lopullista polkumyyntitullia,

         ON PÄÄTTÄNYT SEURAAVAA:
   1 artikla
   Kumotaan päätös 2007/424/EY.
   2 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 19 päivänä elokuuta 2009.

            Komission puolesta

         Catherine ASHTON

            Komission jäsen

      (1)  EYVL L 56, 6.3.1996, s. 1.

      (2)  EUVL L 159, 20.6.2007, s. 14.

      (3)  EUVL L 260, 30.9.2008, s. 1.

      (4)  EUVL L 159, 20.6.2007, s. 42.

      (5)  EUVL C 237, 16.9.2008, s. 18.

      (6)  Neuvoston asetus (EY) N:o 847/2009 (katso tämän virallisen lehden sivu 1).


title: Euroopan keskuspankin päätös (EU) 2017/936, annettu 23 päivänä toukokuuta 2017, sopivuutta ja luotettavuutta koskevia delegoituja päätöksiä tekevien yksikönpäälliköiden nimittämisestä (EKP/2017/16)

text:
               1.6.2017

               FI

               Euroopan unionin virallinen lehti

               L 141/26

         EUROOPAN KESKUSPANKIN PÄÄTÖS (EU) 2017/936,
   annettu 23 päivänä toukokuuta 2017,
   sopivuutta ja luotettavuutta koskevia delegoituja päätöksiä tekevien yksikönpäälliköiden nimittämisestä (EKP/2017/16)
   EUROOPAN KESKUSPANKIN JOHTOKUNTA, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 11.6 artiklan,
   ottaa huomioon valvontatehtäviä koskevien säädösten päätöksentekovaltuuksien siirtämistä koskevista yleisistä säännöistä 16 päivänä marraskuuta 2016 annetun Euroopan keskuspankin päätöksen (EU) 2017/933 (EKP/2016/40) (1) ja erityisesti sen 4 ja 5 artiklan,
   ottaa huomioon sopivuutta ja luotettavuutta koskevien päätösten tekemistä sekä sopivuutta ja luotettavuutta koskevien vaatimusten arvioinnin suorittamista koskevan toimivallan siirtämisestä 16 päivänä marraskuuta 2016 annetun Euroopan keskuspankin päätöksen (EU) 2017/935 (EKP/2016/42) (2) ja erityisesti sen 2 artiklan,
   ottaa huomioon Euroopan keskuspankin työjärjestyksen hyväksymisestä 19 päivänä helmikuuta 2004 tehdyn päätöksen EKP/2004/2 (3) ja erityisesti sen 10 artiklan,
   sekä katsoo seuraavaa:

               (1)

               EKP:n on tehtävä huomattavan paljon päätöksiä valvontatehtäviään hoitaessaan. Tästä syystä on otettu käyttöön menettely erityisten delegoitujen päätösten tekemiseksi.

               (2)

               Delegointipäätös on voimassa, kun johtokunta on nimittänyt yhden tai useamman yksikönpäällikön tekemään päätöksiä delegointipäätöksen nojalla.

               (3)

               Nimittäessään yksikönpäälliköitä johtokunta ottaa huomioon delegointipäätöksen tärkeyden sekä sen, kuinka monelle adressaatille delegoituja päätöksiä tullaan lähettämään,

               (4)

               Valvontaelimen puheenjohtajaa on kuultu yksikönpäälliköistä, joille siirretään toimivalta tehdä päätöksiä sopivuudesta ja luotettavuudesta,

         ON HYVÄKSYNYT TÄMÄN PÄÄTÖKSEN:
   1 artikla
   Sopivuuden ja luotettavuuden arviointeja koskevat delegoidut päätökset
   Päätöksen (EU) 2017/935 (EKP/2016/42) 2 artiklan mukaiset delegoidut päätökset tekee mikrovalvonnan pääosaston IV varajohtaja, joka on vastuussa sopivuutta ja luotettavuutta koskevista päätöksistä, tai tämän ollessa estynyt toimilupaosaston osastopäällikkö, sekä yksi seuraavista yksikönpäälliköistä:

               a)

               Mikrovalvonnan pääosaston I johtaja, jos mikrovalvonnan pääosasto I valvoo kyseistä valvottavaa yhteisöä tai ryhmittymää;

               b)

               Mikrovalvonnan pääosaston II johtaja, jos mikrovalvonnan pääosasto II valvoo kyseistä valvottavaa yhteisöä tai ryhmittymää; tai

               c)

               asianomainen pääosaston varajohtaja, jos pääosaston johtaja on estynyt.

         2 artikla
   Voimaantulo
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tehty Frankfurt am Mainissa 23 päivänä toukokuuta 2017.

            EKP:n puheenjohtaja

         Mario DRAGHI

      (1)  Katso tämän virallisen lehden sivu 14.

      (2)  Katso tämän virallisen lehden sivu 21.

      (3)  EUVL L 80, 18.3.2004, s. 33.